DIVINA-COMEDIA-TA-WEB	Coma er audèth que, en auer repausat entre eth predilècte ramatge ath cant deth nin des sòns doci hilhets, pendent era net qu’amague es causes, e desirant veir tant estimadi objèctes e trapar es viures entà neurir-les, qu’eth sòn penible trabalh tie contenta, s’auance ath dia, e abans dera auba puge en cimalh deth dubèrt huelhatge, e fixaments guarde, demorant, damb arderós in, era gessuda deth Solei, era mia Dauna, de pès e atentiua, virat eth ròstre entara region deth cèu jos era quau se mòstre eth Solei mès maitièr; e mentretant jo, en veder-la suspensa e ansiosa, m’estè coma aqueth que desirós volerie ua auta causa, mès se padegue damb era esperança d’obtier-la.